**Piliscsév Község Önkormányzata 2017. évi költségvetésének**

**szöveges indoklása**

**Tisztelt Képviselő-testület!**

Az államháztartásról szóló 2011. évi CXCV. törvény (Áht.) 23-24. §-ában, az államháztartásról szóló törvény végrehajtásáról szóló 368/2011. (XII. 31.) Korm. rendeletben, valamint a Magyarország helyi önkormányzatairól szóló 2011. évi CLXXXIX. törvényben foglaltaknak megfelelően a mellékelt költségvetés - tervezetet terjesztem a Képviselő-testület elé.

Az előterjesztés a Magyarország 2017. évi központi költségvetéséről szóló 2016. évi XC. törvény, és egyéb törvények, törvénymódosítások rendelkezéseinek figyelembevételével készült.

**I. Az önkormányzat költségvetése**

# 1. Bevételek

2017. évi összes tervezett bevételünk a pénzmaradvánnyal együtt 344.268 eFt. *(I/1. melléklet)*

# *Önkormányzatok működési támogatása*

Az alábbi táblázat összefoglalja Piliscsév Község Önkormányzatának 2017. évi állami támogatását, viszonyítva azt az előző két év adataihoz.

|  |  |  |  |
| --- | --- | --- | --- |
|  |  |  | Ft |
| **Megnevezés** | **2015** | **2016** | **2017** |
| Népességszám | 2431 | 2423 | 2435 |
| Önkormányzati hivatal működésének támogatása | 55 326 400 | 55 280 600 | 55 738 600 |
| Település-üzemeltetéshez kapcsolódó feladatellátás támogatása | 11 117 240 | 12 419 627 | 12 707 627 |
| Lakott külterülettel kapcsolatos feladatok | 53 550 | 51 000 | 53 550 |
| Egyéb önkormányzati feladatok támogatása | 2 958 422 | 2 571 164 | 5 161 663 |
| Üdülőhelyi feladatok támogatása |  | 3 100 | 250 000 |
| A települési önkormányzatok egyes köznevelési feladatainak támogatása | 44 773 767 | 45 519 733 | 38 664 917 |
| A települési önkormányzatok szociális feladatainak egyéb támogatása | 11 369 940 | 16 305 502 | 15 707 000 |
| Gyermekétkeztetés támogatása | 10 553 863 | 13 440 911 | 13 611 514 |
| Könyvtári, közművelődési és múzeumi feladatok támogatása | 2 771 818 | 2 762 220 | 2 775 900 |
| **Állami támogatás mindösszesen:** | **138 925 000** | **148 353 857** | **144 670 771** |

Az **önkormányzati hivatal működésének támogatását**– amely 458 eFt-tal több, mint 2016-ban -idén is a székhely településnek utalja az Államkincstár*.* Az 55.739 eFt-os összeg teljes mértékben átadásra kerül a Közös Önkormányzati Hivatal számára, intézményfinanszírozásként.

A **település-üzemeltetéshez kapcsolódó támogatást** az önkormányzat kizárólag az alábbi feladatok ellátására használhatja fel:

 Ft

|  |  |
| --- | --- |
| A zöldterület-gazdálkodással kapcsolatos feladatok ellátásának támogatása | 3 717 410 |
| Közvilágítás fenntartásának támogatása | 5 056 000 |
| Köztemető fenntartással kapcsolatos feladatok támogatása | 704 007 |
| Közutak fenntartásának támogatása | 3 230 210 |
| **Támogatás összesen** | **12 707 627** |

Az eredeti költségvetésben csak 38.665 eFt **köznevelési feladatokra** kapott támogatással tudunk számolni, az alábbi okok miatt:

- a 2017. évi normatíva igénylésének időpontjában még nem rendelkeztünk a jelenlegi bölcsődei működési engedéllyel (méltányossági kérelem alapján 2016. december elején kaptuk meg), ezért nem igényelhettünk bölcsődei normatívát;

- legkorábban a 2017. évi májusi felmérésben igényelhetjük a támogatást januártól visszamenőleg és előirányzat módosítással kerül az önkormányzat költségvetésébe;

- előre láthatólag 9 főre (gyermekre) igényelünk, összesen 4.447 eFt-ot.

A **települési önkormányzatok szociális feladatainak egyéb támogatása** felhasználható az „ellátottak pénzbeli juttatásaira” (segélyekre),közfoglalkozatáshoz, gyermekétkeztetéshez szükséges önerő biztosítására, valamint a szociális alapellátások (házi segítségnyújtás, szociális étkeztetés, nappali szoc. ellátás) működtetésére. Az idei évben közel 600 eFt-tal kapunk kevesebbet erre a feladatra, mint 2016-ban.

Az **egyéb önkormányzati feladatok támogatására** kapott 5.161 eFt, a fenti u.n. „címkézett” kiadásokon kívüli feladatok ellátására szolgálhat.

A Magyar Államkincstár 2017. január 16-i levelében tájékoztatott arról, hogy a jelenleg közölt állami támogatás adatai még nem tartalmazzák a költségvetési törvény szerint biztosított támogatást a minimálbér, illetve a garantált bérminimum emelkedéséhez. A levél szerint a Kormány figyelemmel kíséri a bérek alakulását és külön intézkedés keretében várható a szükséges forrás biztosítása.

# *Pénzeszköz átvétel*

A költségvetés tervezetben az átvett pénzeszközök megfelelő sora a védőnői szolgálat és az iskola egészségügyi ellátás finanszírozásához várt hozzájárulást (4.428 eFt) tartalmazza.

# *Közhatalmi bevételek*

Tervezett adóbevételek a 2017. évi költségvetéshez:

 Ft

|  |  |
| --- | --- |
| **Jogcím** | **Összeg** |
| Magánszemélyek kommunális adója | 4 500 000 |
| Állandó jelleggel végzett iparűzési tevékenység után fizetett helyi adó | 55 000 000 |
| Belföldi gépjárművek adójának a helyi önkormányzatot megillető része | 6 000 000 |
| Tartózkodás után fizetett idegenforgalmi adó | 100 000 |
| Talajterhelési díj  | 20 000 |
| Szabálysértési pénz- és helyszíni bírság és a közlekedési szabályszegések után kiszabott közigazgatási bírság helyi önkormányzatot megillető része | 100 000 |
| **Összesen** | **65 720 000** |

Az adóbevételek tervezésnél az egyes adónemekből származó előző évi bevételt és a fennálló hátralékot vettük figyelembe.

# *Működési bevételek (I/2. melléklet)*

Összességében mintegy 10.057 eFt működési bevétellel terveztünk, melynek nagy része intézményi ellátási díjból származik (6.279 eFt). Az előző évi teljesítés adatait figyelembe véve terveztük a szolgáltatásból, illetve a bérbeadásból származó bevételeket (esküvő, közterület foglalás, haszonbérleti díj). Az *I/2. számú melléklet* „költségek visszatérítései” sora a háziorvosok és a fogorvos befizetéseiből várható bevételt tartalmazza (1.260 eFt - az orvosi rendelő költségeihez). A tulajdonosi bevételek a faház, illetve az orvosi lakás bérbeadásából származó bérleti díjak.

# *Felhalmozási bevételek*

Jelen költségvetés tervezetben nem számoltunk felhalmozási, illetve ingatlan eladásból származó bevétellel.

# *Pénzmaradvány (I.1. melléklet)*

A 2016. évet 115.000 eFt pénzmaradvánnyal zártuk, amely összeget az alábbi elkötelezettségek terhelik:

- 2017. évi közfoglalkoztatás bér előlege: 1.707 eFt

- 2017. évi állami támogatás előlege: 5.281 eFt

- normatíva elszámolásból származó visszafizetésre elkül. összeg: 2.000 eFt

- Művelődési Ház felúj. pályázaton nyert összeg: 44.000 eFt

- ASP rendszer indításához pály.nyert összeg: 3.850 eFt

- 2016. decemberben kifizetett tiszteletdíjak, polgárm. jutalma, járulékok: 1.308 eFt

**Összesen: 58.146 eFt**

**2. Kiadások**

# *Személyi juttatások, járulékok (I/3. és I/4. számú mellékletek)*

Személyi juttatásként és munkaadót terhelő befizetésként az önkormányzat költségvetése az alábbi bér és járulék költségeket tartalmazza: *igazgatás:* polgármester juttatásai, képviselők tiszteletdíja; *községgazdálkodás:* fizikai állományú dolgozók (karbantartók) bére; *iskolai és óvodai étkeztetés*: fizikai állományú dolgozók bére; *védőnői szakfeladat:* védőnő juttatásai*.* A bértömeg a törvény által kötelezően előírt emelést tartalmazza (minimálbér illetve garantált bérminimum emelkedése), illetve a dolgozók számlavezetési díját (1.000 Ft/fő/hó). Terveztünk továbbá az egészségbiztosítási tagdíjakkal, amelyek az idei évben 2.000 Ft/hó/fő összeget jelentenek. Jogszabályváltozás eredményeként 2017. januártól emelkedett a polgármesterek illetménye, ennek figyelembe vételével terveztünk. A képviselő testületi tagok, alpolgármester, bizottsági elnökök, bizottsági tagok, illetve a külső bizottsági tagok tiszteletdíját az előző évi szinten terveztük.

Pénzügyi Bizottság javaslata:

- a polgármester részére egy havi illetményének megfelelő jutalomkeret (+a járulékok)betervezése :790 e Ft.

#

# *Dologi kiadások*

Az önkormányzat dologi kiadásainak tervezésénél figyelembe vettük, hogy az egyes közfeladatok ellátására kapott normatívákat kizárólag település-üzemeltetési költségként lehet elszámolni, a megfelelő „kormányzati funkciókon”. A 2017. évi állami támogatás adatainál felsorolt normatívák tervezett felhasználása megjelenik az *I/4. számú melléklet* megfelelő sorain (köztemető fenntartása, közutak fenntartása, közvilágítás stb.).

#  *Szociális juttatások*

2017-ben Piliscsév Község Önkormányzata 15.707 eFt-ot kap *szociális feladatok ellátására*, amely a bevételekről szóló fejezetben már említett célokra használható fel. Az önkormányzat 2017. évi kiadásaiból az alábbiakat ebből az összegből tervezzük finanszírozni:

- Dorogi Többc. Kistérs. Társulás által ellátott feladatok (családsegítés,

 házi segítségnyújtás, szociális étkeztetés, nappali szoc.ellátás) : 5.721 eFt

- logopédiai ellátás, gyógytorna, gyermekpszichológus (iskola, óvoda): 1.279 eFt

- szociális juttatások: 8.707 eFt

 15.707 eFt

A szociális juttatásokra tervezett összegeket az alábbi táblázat mutatja részletesen:

|  |  |  |
| --- | --- | --- |
|  |  | Ft |
| **Szociális juttatások, segélyek** | **2016** | **2017** |
| Helyi megállapítású rendkívüli gyermekvédelmi támogatás Gyvt.21 | 1 980 000 | 2 480 000 |
|  *ebből: Arany J. pályázat* | *80 000* | *80 000* |
|  *babautalvány* | *200 000* | *400 000* |
|  *ösztöndíj* | *350 000* | *350 000* |
|  *Bursa H.* | *750 000* | *750 000* |
|  *csévi gyermekek (beiskolázási segély)* | *400 000* | *700 000* |
|  *csévi gyermekek (bérlet)* | *200 000* | *200 000* |
| Helyi megállapítású ápolási díj (SZoc.tv.43§/B) | 1 500 000 | 1 500 000 |
| Lakhatással kapcsolatos ellátások | 420 000 | 420 000 |
| Önkormányzati segély [Szoctv. 45.§] - **átmeneti segély; gyógyszer költség; kórházi áp.** | 2 000 000 | 1 500 000 |
| Temetési segély [Szoctv. 46. §] | 300 000 | 300 000 |
| Köztemetés [Szoctv. 48.§] | 600 000 | 300 000 |
| Önkormányzat által saját hatáskörben (nem szociális és gyermekvédelmi előírások alapján) adott pénzügyi ellátás | 1 000 000 | 1 207 000 |
|  *ebből: idősek un. karácsonyi segélye* | *400 000* | *707 000* |
| Önkormányzat által saját hatáskörben (nem szociális és gyermekvédelmi előírások alapján) adott természetbeni ellátás **- tüzelő; int.térítési d,;**  | 1 400 000 | 1 000 000 |
| **Szociális juttatások mindösszesen** | **9 200 000** | **8 707 000** |

# A szociális juttatások tervezetét a Szociális Egészségügyi és Kulturális Bizottság megtárgyalta és a 2016-os évhez képest az alábbi javaslatokat tette:

* babautalvány összegének módosítása 10 eFt-ról 20 eFt-ra
* csévi általános iskolás gyermekek támogatása 5 eFt-tal (beiskolázási támogatás helyett)
* egyszeri utazási kedvezmény közép- és főiskolásoknak (bérlet helyett)
* idősek karácsonyi támogatása 5 eFt/fő 75 év felett.

# *Átadott pénzeszközök*

A *civil szervezetek támogatására* 5.630 eFt-ot tartalmaz az előterjesztés, az alábbi táblázat szerint:

 eFt

|  |  |  |
| --- | --- | --- |
|   | **2016** | **2017** |
| Diákönkormányzat |  50 000  |  50 000  |
| Cselgáncs klub |  150 000  |  150 000  |
| Vöröskereszt |  100 000  |  100 000  |
| Piliscsév SE |  2 190 000  |  2 190 000  |
| Szlovák Baráti kör |  90 000  |  100 000  |
| Asszonykórus |  400 000  |  400 000  |
| Nyugdíjas klub |  320 000  |  350 000  |
| Pincefalu Egyesület |  330 000  |  350 000  |
| Piliscsévi Polgárőr Egylet |  500 000  |  500 000  |
| Egyéb támogatások (Kolibri,Pilis Kupa, stb.)  |  390 000  |  390 000  |
| Pilis-Gerecse Társulás |  30 000  |  30 000  |
| Istergránum |  50 000  |  50 000  |
| Szlovák önkormányzat  |  300 000  |  300 000  |
| Lövész Sportegyesület |  570 000  |  200 000  |
| Egyházi kórus |  200 000  |  200 000  |
| Trnka tánccsoport |  50 000  |  100 000  |
| TDM tagdíj |  70 000  |  70 000  |
| Esztergomi kórház, eü. egyedi kérelmek |  100 000  |  100 000  |
| **Civil szervezetek, társulások össz.** | **5 890 000** | **5 630 000** |

A Pénzügyi Bizottság által javasolt módosításokat sárga színnel kiemelve tartalmazza a táblázat.

A *Dorog és Térsége Szociális Alapellátó**Központnak* a családsegítő és gyerekjóléti szolgálat működési hozzájárulásaként 400 eFt, a nappali szociális ellátás fenntartásának költségeihez 5.321 eFt átadásával számoltunk.

Intézményfinanszírozásként a *Közös Önkormányzati Hivatalnak*, 58.667 eFt-ot, a Művelődési ház és Könyvtárnak 11.090 eFt-ot, az Óvoda-bölcsődének 52.070 eFt-ot adunk át, mely a működéshez szükséges összeget tartalmazza.

#  *Fejlesztések*

A Pénzügyi és Településfejlesztési Bizottság által is javasolt fejlesztési tervek 2017-re:

Művelődési Ház felújítás önerő 10.000 e Ft

Körforgalomban buszváró kialakítása, világítás 3.000 eFt

Orvosi rendelő festés 600 e Ft

Vis Maior önerő 4.400 e Ft

Rendezési terv módosítás 2.000 e Ft

Sebességmérő felszerelése 100 e Ft

Sportcsarnok terv elkészíttetése 10.000 e Ft

Képújság fejlesztése 1.000 e Ft

Utak rendezése 1.000 e Ft

Csabai utca burkolása 2.000 e Ft

Tájház melleti ingatlan megvásárlása 3.500 eFt

**Fejlesztésekre összesen: 37.600 e Ft**

A Bizottság további 4.000 e Ft-ot javasolt elkülöníteni fejlesztési céltartalékként, egyéb fejlesztési célokra.

**Intézményi jelzések** (fejlesztés, karbantartás és egyéb)

Iskola:

- egy tanterem ablakcseréje

- néhány tanterem festése, ill. lábazat festése

A KLIK felé is jelzett felújítási, karbantartási

- tetőcsere folytatása

- ablakcsere folytatása

- vízvezeték rendszer és csatornahálózat felújítása

- ereszcsatorna cseréje

-külső szigetelés

Óvoda

- a kerítés cseréje ( árajánlat 3.650 eFt)

- mosdó és öltöző ablakok cseréje 2 csoportban (700 eFt)

- járda (árajánlat bekérése folyamatban van).

Az intézményekben a legszükségesebb karbantartási munkákat, javításokat saját munkaerővel, közmunkások alkalmazásával igyekszünk megoldani.

# *Tartalékok*

A Pénzügyi és Településfejlesztési Bizottság javaslatainak beépítése után, a tervezett bevételek és kiadások teljesülése esetén az önkormányzat 2017. évi összes tartaléka 80.302 eFt, amelyből:

- céltartalék (elkötelezettség a pénzmaradvány terhére): 58.146 eFt

- fejlesztési céltartalék : 4.000 eFt

- általános tartalék: 18.156 eFt.

**II. Piliscsévi Közös Önkormányzati Hivatal költségvetése**

A Piliscsévi Közös Önkormányzati Hivatal **személyi állományában** 2017-ben az alábbi személyi változások történnek. 1 fő teljes munkaidős köztisztviselő munkaviszonya már 2016. novemberben megszűnt, helyette várhatóan 2017. februártól tudunk kinevezni új dolgozót.

Az idei évben – előre láthatólag júniusban - 1 fő teljes munkaidős köztisztviselő nyugdíjba vonul. A jogszabály szerint a felmentési idő 2 hónap, amely időtartam legalább felére a köztisztviselőt a munkavégzési kötelezettség alól mentesíteni kell. Lehetőség szerint szeretnénk a dolgozót 2 hónapra felmenteni a munkavégzés alól, továbbá 1 havi bérét jutalomként adni. Ehhez kérem a Bizottság támogatását.

A nyugdíjba vonuló kolléga helyett júliustól új dolgozót nevezünk ki. A két leendő kolléga már jelenleg is hetente néhány napot betanulással tölt hivatalunkban.

Mindkét új kolléga felsőfokú végzettségű, a személyi juttatásoknál az előterjesztés már tartalmazza a magasabb béreket (a „távozó” köztisztviselők középfokú végzettséggel rendelkeztek).

A garantált bérminimum emelkedése érinti néhány dolgozónk bérét is. Ezt a változást szintén beépítettük a költségvetés tervezetbe.

**Bevételként** az állami támogatás összegével 55.739 eFt-tal és 503 eFt pénzmaradvánnyal számoltunk. A pénzmaradvány teljes összege elkötelezettséggel terhelt, tartalmazza a decemberben kifizetett személyi juttatásokat (a népszavazáson részt vett HVI tagok megbízási díját, a dolgozók 1 havi Erzsébet utalványának összegét) és a járulékokat. Az állami támogatás összege 55.739 eFt, a mérlegben *(II/1. számú melléklet)* szereplő bér, járulék és dologi kiadásokra nyújt fedezetet.

Az előző évhez hasonlóan a hivatal dolgozói számára 8.000 Ft/fő/hó Erzsébet utalvánnyal számoltunk, amelyhez kérjük a tisztelt Bizottság támogatását.

Figyelembe véve, hogy a köztisztviselői bértáblában ismét nem történt változás, a Pénzügyi és Településfejlesztési Bizottság javasolja a Képviselő-testületnek 2.928 eFt elkülönítését, a dolgozók (a két leendő kolléga kivételével) bérének kiegészítésére. Mind a piliscsévi, mind a leányvári Képviselő-testület hozzájárulása szükséges a dolgozók havi br. 40 eFt-os bérkiegészítéséhez.

**III.** **Művelődési ház és Könyvtár költségvetése** (III/1-3. mellékletek)

# 1. Bevételek

*Működési bevételként* 431 eFt bérleti díjjal számolt az intézményvezető.

Az állami támogatás összege 2.776 eFt, az intézmény pénzmaradványa 163 eFt, a szükséges önkormányzati hozzájárulás összege 8.258 eFt.

# 2. Kiadások

A személyi juttatások a törvény által kötelezően előírt emelést tartalmazzák (garantált bérminimum emelkedése), a dolgozók számlavezetési díját (1.000 Ft/fő/hó), illetve az EP tagdíj fizetésére 2.000Ft/fő/hó összeget.

Az intézmény dologi kiadásairól a III/3. számú melléklet tájékoztat részletesen.

A Művelődési Ház és Könyvtár 2017. évi működési kiadásai összesen 11.374 eFt-ot tesznek ki.

**IV. Piliscsévi „Aranykapu” Óvoda-bölcsőde költségvetése**

# 1. Bevételek

Az intézmény 2017. évi működésének finanszírozásához 52.070 eFt szükséges. Ehhez 38.665 eFt-tal járul hozzá az állam, az intézmény pénzmaradványa 63 eFt, az önkormányzati hozzájárulás összege pedig 13.342 eFt. A bölcsődei normatíva igénylésével 4.447 eFt-tal nő az állami támogatás, az önkormányzati hozzájárulás pedig csökken.

# 2. Kiadások

*Személyi kiadások*

Az intézmény engedélyezett személyi ellátottsága 13 fő.

Az alapilletményeket a garantált bérminimum emelkedésének figyelembe vételével tervezte az intézményvezető, 1 fő technikai alkalmazott soros lépővel. A nevelő-oktató munkát közvetlenül segítő alkalmazottak bérének tervezése (5 fő, ebből 4 dajka, 1 pedagógiai asszisztens) további 10 %-os emeléssel történt.

A bértömeg tartalmazza a dolgozók különböző pótlékait: 1 fő magasabb vezetői, 1 fő vezető helyettesi, 4 fő nemzetiségi, 1 fő munkaközösség-vezetői pótlék és 1 fő mentorpedagógusnak megítélt kereset kiegészítés.

Az előterjesztés tartalmazza a kötelező 2%-os kereset kiegészítést, valamint 12.000-.Ft/év/fő számlavezetési díjat.

Az intézmény dologi kiadásairól a IV/3. számú melléklet tájékoztat részletesen.

A költségvetés-tervezetet a Pénzügyi és Településfejlesztési Bizottság megvitatta, és a 1/2017./I.19./számú határozatával elfogadásra javasolja.

Kérem a Tisztelt Képviselő-testületet, hogy megvitatás után, a 2017. évi költségvetési rendeletet megalkotni szíveskedjék.

Piliscsév, 2017. január 23.

 Kosztkáné Rokolya Bernadett sk.

 polgármester